**КК Гостивар** - кошаркарски клуб од Гостивар, Македонија. Клубот моментално се натпреварува во Првата македонска кошаркарска лига. Клубот е освојувач на Првата македонска кошаркарска лига, како и двократен освојувач на Купот и Суперкупот на Македонија.

Историја
--------

Според спортските хроничари првите официјални натпревари во Гостивар се играле на почетокот на 50-тите години на минатиот век, на некогашното игралиште на ДТВ „Партизан", на земјената подлога, во центарот на градот, а денес просторот се користи за паркинг. Екипата го носела името „Трговски". Во 1954 година го регистрирале клубот и го промениле името во КК „Маврово", а „Електро-Маврово" од Гостивар бил долги години спонзор. Трипати клубот бил освојувач на титулата Републички првак и тоа во 1965, 1967 и 1968 година. Во последните три децении на минатиот век Гостивар бил втор кошаркарски град во Македонија, после Скопје. Екипата на Маврово неколку сезони успешно се натпреварувала во Втората кошаркарска лига на поранешната заедничка држава, СФРЈ. Во повеќе наврати екипата се обидува да стане член и на Првата лига, меѓутоа недостасувал последниот решавачки чекор за постигнување на целта.

### По независноста

Во Македонската кошаркарска лига се водела изедначена борба за првото место на табелата меѓу Маврово односно Никол Ферт и Работнички од Скопје. Тие биле најквалитетни и најтрофејни екипи во Македонија, во освојувањето на Купот на Македонија и на републичкото Првенство. КК Гостивар бил домаќин на Купот на Македонија 1994. Никол Ферт во Купот на Македонија 1999 бил вицепрвак, губејќи од МЗТ Аеродром. Следната сезона бил првак во Првенството и го освоил Суперкупот на Македонија 2000 победувајќи го МЗТ Аеродром. Никол Ферт го освоил Купот на Македонија 2001, кога го победил Работнички. Исто така, од Николферт бил освоен и Купот на Македонија 2002 и Суперкупот на Македонија 2002. Во тој период Николферт го срушил рекордот за најмлад играч во Првата лига, внесувајќи го тогаш девет годишниот Никола Гајдаџиев. Во 2004 година му било дадено старо-ново име на клубот - Маврово. За време на сезоната 2007/08, Маврово за време на полусезоната поради финансиски причини бил исфрлен од Првата лига и за следната сезона требал да се натпреварува во Втората лига. Повторно поради финансиски проблеми, Маврово го откажал учеството и во Втората лига и се распаднал. Клубот во 2009 година бил обновен под името Гостивар 2009 и настапувал две сезони и потоа повторно се распаднал.

### Повторна обнова

Клубот бил обновен во 2015 година поради тоа требал за започне да се натпреварува во Третата лига. Но по пат на договор Т-Баскет подоцна му го предал неговото учество во Втората лига. Со освојувањето на првото место во Втората лига 2016/17, Гостивар добил право да учествува во Првата лига.

### Историја на клупското име

Во својата историја екипата на Маврово повеќепати го менувала името, поради смена на спонзорите: Готекс, Вардар Комерц, Никол ферт, повторно Маврово сè до 2008 година и Гостивар 2009 по обновувањето.

* 1996—2004: Никол Ферт
* 2004—2008: Маврово
* 2009—2011: Гостивар 2009
* 2015-2017: Гостивар 2015
* 2017-: Гостивар

Моментален состав
-----------------

| број | име | висина см | позиција | години | државјанство | пристигналво (година) | претходен клуб |
| --- | --- | --- | --- | --- | --- | --- | --- |
| 7 | Александар Костоски | 186 | Разигрувач | 33 | Македонија Македонија | 2018 | Питешти Романија |
| 15 | Александар Штерјов | 208 | Центар | 34 | Македонија Македонија | 2019 | АВ Охрид |
| 12 | Ренато Димитриевски (к.) | 196 | Бек /Крилен центар | 29 | Македонија Македонија | 2017 | Т-Баскет |
| 10 | Диме Тасовски | 200 | Крилен центар | 40 | Македонија Македонија | 2017 | Работнички |
| 5 | Марјан Јанески | 203 | Крилен центар | 33 | Македонија Македонија | 2020 | Куманово 2009 |
| 24 | Ивица Димчевски | 195 | Бек /Крилен центар | 31 | Македонија Македонија | 2017 | Кожув |
| 23 | Тома Стојаноски |  |  | 16 | Македонија Македонија | 2019 | *Mладински состав* |
|  | Марко Пецаноски |  |  | 17 | Македонија Македонија | 2019 | *Mладински состав* |
| 4 | Александар Ристоски |  |  | 18 | Македонија Македонија | 2020 | *Mладински состав* |
|  | Михајло Смилевски |  |  | 17 | Македонија Македонија | 2020 |  |
| 14 | Александар Тодоровиќ | 206 | Центар /Крилен центар | 33 |  Србија | 2020 | Нови Пазар Србија |
| 3 | Џоџо Вокер | 185 | Бек | 23 |  Порторико | 2021 | Универзитет Портланд САД |
| 11 | Немања Николиќ | 196 | Бек | 22 |  Босна и Херцеговина | 2021 | Игокеа Босна и Херцеговина |
| 77 | Стефан Лакиќ | 201 | Крилен центар | 26 |  Босна и Херцеговина | 2021 | Младост Босна и Херцеговина |

Извор:Кошаркарска федерација на Македонија Архивирано на 26 октомври 2020 г. eurobasket.com

Постигнувања
------------

* Прва македонска кошаркарска лига(1): 2000
* Куп на Македонија(2): 2001, 2002
* Суперкуп на Македонија(2): 2000, 2002
* Македонска републичка лига(3): 1965, 1967, 1968

Поврзано
--------

* Втора македонска кошаркарска лига
* Прва македонска кошаркарска лига
* Куп на Македонија
* Суперкуп на Македонија
* Кошаркарска федерација на Македонија
* Спорт во Гостивар
* Кошарка во Македонија

Наводи
------

1. 1 2  Спорт/Кошарка - К.К. „Гостивар" Архивирано на 15 април 2016 г. gostivar.net 2002
2. 1 2 3 4  Ќе го вратиме реномето на кошарката во Гостивар utrinski.mk 4 ноември 2015
3. ↑  „НОВА МОДА ИЛИ НЕШТО ДРУГО: Дали играњето на пионери со сениори е исправно и „здраво"?". sportmedia.mk. 7 ноември 2017. Посетено на 9 ноември 2017.
4. ↑  Беспотресно прелевање и едно прволигашко откажување[*мртва врска*] vest.com.mk 2 јули 2004
5. ↑  Лазовски се гледа во финалето, Петровиќ најавува "ремонт"[*мртва врска*] vest.com.mk 12 октомври 2004
6. ↑  Прволигашко збогум за гостиварци[*мртва врска*] vecer.mk 7 јануари 2008
7. ↑  Вести - Спорт[*мртва врска*] kiss.com.mk 7 јуни 2008
8. ↑  Билтен бр.1 Сезона 2015/2016 - Сениорски лиги Архивирано на 4 март 2016 г. basketball.org.mk 7 септември 2015
9. ↑  Изјава на КК Т-Баскет КК Т-Баскет на Facebook 30 септември 2015
10. ↑  Интервју со Попоски: КК Гостивар со шампионски амбиции Архивирано на 4 март 2016 г. sportclub.mk 30 октомври 2015

Надворешни врски
----------------

* Мрежно место на Македонската Кошаркарска Федерација Архивирано на 28 мај 2010 г.

|  |  |  |  |  |  |  |
| --- | --- | --- | --- | --- | --- | --- |
| 

| * п
* р
* у
Сезона 2019/2020 |
| --- |
|  |
| Екипи | 
Академија ФМП  •  Вардар  •  Гостивар  •  Еуро Никел 2005  •  Кожув  •  Куманово 2009  •  МЗТ Аеродром  •  МЗТ Уни Банка (II)  •  Пелистер  •  Работнички |
|  |
| Прва македонска кошаркарска лига |

 |